《和三唐人惠山诗》
明代·邹迪光

金商薄秋麓，桂树凌青苍。绪风叩元壑，爽籁奔虚堂。

俯听山虫鸣，仰视林雁翔。方塘逗玉液，粼粼浮清光。

鉴貌烛毛发，漱齿流芳香。买山未可得，招隐焉能忘。

作者简介：常州府无锡人，字彦吉，号愚谷。万历二年进士。官至湖广副使。年四十，罢官。工诗画，卒年七十余。有《郁仪楼集》、《调象庵集》、《石语斋集》、《文府滑稽》。